I Wayan Wésta

I Wayan Wésta () inggih punika silih tunggil pangawi miwah budayawan Bali sané ngamolihang hadiah Sastra Rancagé warsa 2014 antuk cakepannyané sané mamurda “Tutur Bali” (2013). Dané tamatan FKIP Universitas Dwijéndra Dénpasar, Jurusan Pendidikan Bahasa miwah Sastra Bali. Ring warsa 1989-1993, dané dados guru ring SLUA Saraswati Klungkung, miwah dosén ring makudang-kudang perguruan tinggi swasta.

Ring warsa 1999, dané naanin makarya ring The Ford Foundation, dados redaktur Majalah Gumi Bali SARAD warsa 2000-2009, miwah warsa 2010-2012 dados Pemimpin Redaksi Majalah SABDA. Kakawian-kakawian dané naanin kamuat ring makudang-kudang média massa, minkadi Mingguan Karya Bhakti, Harian Nusa, Bali Post, Kompas, Pos Bali, miwah Radar Bali.

Sasuratan
Dané dados penyunting makudang-kudang cakepan sané kawedar Yayasan Obor Indonésia, inggih punika:
 Wulan Sedhuwuring Geni (Antologi cerpén miwah puisi daérah)
 Seribu Kunang-Kunang di Manhattan (Terjemahan ring 13 basa daérah)
 Sunari (Novél Basa Bali kakawian Ketut Rida)
 Rabindranath Tagoré, Puisi Sepanjang Zaman, Penerbit Yayasan Darma Sastra, 2002.
 "Tutur Bali", Deva Charity Rijnlaan, 2013
 "Bali Spirit", Pustaka Larasan, 2014

Dané taler naanin dados pembicara ring Sandyakala Sastra #39 Wayan Westa: Nasionalisme Dan Pemuliaan Bahasa Daérah tanggal 14 Maret 2014 miwah Sandyakala Sastra #43 Obituari I Wayan Sadha tanggal 12 Maret 2015 ring Bentara Budaya Bali. Sampun ngamedalang cakepan “Tutur Bali” miwah “Bali Spirit”.

Pustaka

Pranala jaba 
 

Wésta, I Wayan